google/wiki40b huggingface dataset:
गुर्रम कोंडा

इतिहास

गुर्रम कोंडा की पहाडी पर एक मज़बूत क़िला है। इस का निर्माण कडपा के नवाब अब्दुल नबी खान ने १७१४ में करवाया। आज भी यह क़िला देखने लायक़ है। कडपा के नवाब अब्दुल नबी खान काफ़ी प्रख्यात रहे। इन के काल में इनहोंने कई निर्माण करवाए, जिनमें गुर्रमकोंडे का क़िला एक है। अब्दुल नबी खान सलतनत बिजापूर के राज्यपाल थे। गुर्रम कोंडा पहाड काफ़ी ऊँचाई पर है, यहाँ पर इन्होंने एक दुर्ग बनाया जो अभेद्य माना जाता है। इस क़िले की वास्तुकला इंडो-इस्लामिक है। इस क़िले के पहाड के सामने के हिस्से में एक पुराना बड़ा शहर बसा था जिस का नाम ज़फ़राबाद था। लेकिन अब यहाँ उसके खंडर ही नज़र आते हैं।   गुर्रम कोंडे से ३ किलो मीटर पर "मक़बरा" है। यह मक़बरा, टीपू सुल्तान के मामा मीर रज़ा अली खान का है। माना जाता है कि इस मक़बरे का गुम्बद, बीजापूर के गोल गुम्बद के बाद सब से बड़ा है।
सबरा लोग

सवरा या सबरा दक्षिणी उड़ीसा तथा उत्तरी समुद्रतटीय आन्ध्रप्रदेश की एक जनजाति है जो मुण्डा समूह के अन्तर्गत आती है। ये लोग झारखण्ड के पहाडियों, मध्य प्रदेश तथा महाराष्ट्र में भी पाए जाते हैं।
हवामहल विधानसभा क्षेत्र (राजस्थान)

हवामहल विधानसभा क्षेत्र राजस्थान का एक विधानसभा क्षेत्र है।
प्रेस

यह् एक प्रमुख दैनिक समाचार पत्र है।

प्रारम्भ

यह वो इंसान है (पर्यावरण प्रेमी राणाराम बिश्नोई) जिन्होने पूर्व प्रधानमंत्री इंद्रागाँधी के राजनीति मे आने के प्रस्ताव को ठुकरा दिया था I जिसके लिए सोना भी पत्थर है आपको यह बात सुनने मे अजीब और आश्चर्य लग रही हो लेकिन यह सत्य है धन दोलत शान-शोहरत को छोड़कर बस एक ही जुनून है पेड़-पोधो व वन्य जिवो की सेवा जो भगवान मे भी विश्वास नही रखते है जिन्होने कभी जिंदगी मे किसी मंदिर मे प्रसाद तक नही चड़ाई जो जिन्होने कभी देवी देवताओ के सामने हाथ नही जोड़े Iजो कभी किस्मत को नही मानते Iबस गुरु जंभेस्वर (बिश्नोई संप्रदाय के सस्थापक) को ही अपना गुरु माना उन्ही की शिक्षाओ पर चले I रेगिस्तान मे रेत के टीले जहा पत्थर भी नही टिकते वहा पर लाखो पेड़ लगा चुके है I बस ज़रूरत है इनको इनके निस्वार्थ भाव से किए गये कार्य के लिए सम्मानित करवाने की इनके कार्य को राष्ट्रीय स्तर पर लाने की ताकि दूसरे लोग भी प्रेरणा ले सके I राष्ट्रीय मीडिया के वक्ततियो आपकी एक कोशिश् राणाराम को पूरी जिंदगी की मेहनत का फल दिला सकती है और भारत रत्न भी दिला सकती है I
गोविन्ददास चक्रवर्ती

गोविन्ददास चक्रवर्त्ती बांग्ला के प्रसिद्ध कवि थे।
ये बोराकुली ग्राम निवासी भक्त और पदकर्ता थे। ये श्रीनिवास आचार्य के शिष्य थे। गोविंददास कविराज इनके समसामयिक एवं गुरुभाई थे। गोविंददास चक्रवर्त्ती की निश्चित जन्मतिथि अज्ञात है। इनका रचनाकाल गोविंददास कविराज के ही आसपास है। भक्ति रत्नाकर ग्रंथ में इनके बारे में कहा गया है कि ये श्रीनिवास आचार्य के अतिप्रिय शिष्य थे एवं गीतल-वाद्य-विद्या में निपुण भक्तिमूर्ति थे। वैष्णवदास एवं उद्धवदास ने अपने एक एक पद में इनका उल्लेख किया है। इनके कुछ ही पद प्राप्त हैं।
रदरफोर्ड प्रकीर्णन

रदरफोर्ड प्रकीर्णन अर्नेस्ट रदरफोर्ड द्वारा 1911 में प्रतिपादित भौतिक परिघटना है, जिसे बाद में परमाणु का रदरफोर्ड मॉडल (प्रतिमान) नाम से जाना जाने लगा और बाद में बोर मॉडल। रदरफोर्ड प्रकीर्णन को कई बार कुलाम्ब प्रकीर्णन की विशेष अवस्था भी कहा जाता है क्योंकि यह केवल स्थैतिक (कुलाम्ब) बलों पर लागू होता है और कणों के मध्य न्यूनतम दूरी इसके विभव द्वारा निर्धारित होती है। सोने के नाभिक (gold nuclie) व अल्फा कणों के मध्य चिरसम्मत रदरफोर्ड प्रकीर्णन प्रत्यास्थ प्रकीर्णन का एक उदाहरण है क्योंकि इसमें आपतित कण व प्रकीर्णित कण के ऊर्जा व वेग समान होते हैं।
लघु फ़िल्म

लघु फ़िल्म  विश्वभर में बनते तथा प्रदर्शित होते हैं मजे की बात यह है कि इन्हें प्रदर्शित करने के लिए सेंसर बोर्ड की अनुमति की भी कोई आवश्यकता नहीं होती फिर भी कई लघु फ़िल्म सेंसर बोर्ड के द्वारा पास करवाए गये हैं। कई देशों में लघु फ़िल्मों की अवधि अलग अलग भी तय की गई है भारत में एक घंटे से कम अवधि का फ़िल्म लघु फ़िल्म माना जाता है।

इतिहास

फ़िल्मों के इतिहास में सबसे पुराना इतिहास लघु फ़िल्मों का है विश्व में सर्वप्रथम बनने एवं प्रदर्शित होने वाले फ़िल्म लघु फ़िल्म ही थे। पूर्ण अवधि के फ़िल्म बनने बाद में आरम्भ हुए। भारत में भी सर्वप्रथम लघु फ़िल्म ही बने एवं लघु फ़िल्म ही प्रदर्शित हुए।

वर्तमान में लघु फ़िल्म

वर्तमान में लघु फ़िल्मों का अच्छा प्रदर्शन है उन्हें कम लागत में बनाया जा सकता है तथा प्रदर्शित करने के लिए यूट्यूब एवं डीवीडी जैसे विकल्प उपलब्ध हैं जो कलाकार फ़िल्मों से पहचान बनाना चाहते हैं और उन्हें फीचर फ़िल्मों में कार्य करने का अवसर नहीं मिल रहा वे लघु फ़िल्म बना सकते हैं। पिछले कुछ वर्षों से लघु फ़िल्मों में कलाकारों की संख्या बढ रही है।

लघु फ़िल्म पुरुष्कार

आधुनिक युग में तो लघु फ़िल्म उत्सव पुरुष्कारों का भी आयोजन होता है जहां अच्छा प्रदर्शन करने वाले लघु फ़िल्म बनाने वाले निर्माता, निर्देशकों को सम्मानित एवं पुरुष्कृत भी किया जाता है।
२००७ पायलट पेन टेनिस

पुरुष एकल

जेम्स ब्लेक ने  मार्डी फिश को 7–5, 6–4 से हराया।

महिला युगल

सानिया मिर्ज़ा /  मारा सेंटेंजेलो ने  कारा ब्लैक /  लीज़ेल ह्यूबर को 6–1, 6–2 से हराया।
नाइजर नदी

नाइजर नदी पश्चिम अफ़्रीका की प्रमुख नदी है। नील और कांगो नदी के बाद यह अफ़्रीका की तीसरी सबसे लंबी नदी है। नाइजर नदी फ्रेंच गुआना में समुद्र से केवल 175 मील दूर पहाड़ी क्षेत्र से निकलकर समुद्र से विमुख होकर दक्षिणी सहारा मरुस्थल में 2,600 मील बहने के पश्चात दक्षिण की ओर मुड़कर गुआना की खाड़ी में गिरती है। इस नदी की पुरानी धारा के चिन्ह मरुस्थल में बहुत दूर उत्तर तक मिलते हैं। नाइजर की सबसे महत्वपूर्ण सहायक नदी 'बेन्वे', इसके मुहाने से 250 मील ऊपर मिलती है। समुद्र में मिलने से पहले नाइजर कई धाराओं में बँटकर 1,400 वर्ग मील क्षेत्र में डेल्टा बनाती है। डेल्टा में, जो समुद्र के किनारे 120 मील लंबा है, धान , गन्ना तथा कपास की अच्छी उपज होती है। नाइजर में 5,84,000 वर्ग मील क्षेत्र का जल आता है। यद्यपि इसकी धारा में अनगिनत चट्टानें तथा झरने पड़ते हैं, तथापि इसका मध्य भाग छोटी नौकाओं के परिवहन का काम देता है। इस नदी में मछलियाँ , मगर तथा दरियाई घोड़े अधिक मिलते हैं।
मर्त्यलोक

मरितुएलोक एक स्थान है जहा पर हम लोग रह्ते हैं इस ज्गह प्र एक दिन मर्ना होता है इसिलये इस लोक में जन्म के साथ मर्ना पण्ता है प्रा काल में एसा कहा जता है की
मोहित रैना

प्रारंभिक जीवन और पृष्ठभूमि

रैना का जन्म जम्मू में हुआ था, जहां उन्होंने वाणिज्य में डिग्री हासिल की थी। वह मॉडलिंग में करियर शुरू करने के लिए मुंबई चले गए।
अंगना

घर का बाहरी खुला हिस्सा, जहाँ से घर के अन्दर प्रवेश किया जाता है।

मूल

आंगन देशज शब्द है।

अन्य अर्थ

सुन्दर नारी
एशियन पेंट्स

इतिहास

फरवरी १९४२ में मुंबई की एक गैरेज में चार दोस्तोंने, चंपकलाल चोकसे, चिमनलाल चोकसी, सूर्यकांत दाणी और अरविंद वकिल ने एशियन पेंट्स कम्पनी स्थापित कि थी। द्वितीय विश्व युद्ध और १९४२ के भारत छोड़ो आंदोलन के दौरान, रंग आयात पर एक अस्थायी प्रतिबंध लगाया गया था जिस कारण केवल विदेशी कम्पनियां और शालिमार पेंट्स बाजार में थे। एशियन पेंट्स ने बाजार पर कब्जा कर लिया और १९५२ में २३ करोड़ के वार्षिक कारोबार किया लेकिन केवल २% पीबीटी मार्जिन के साथ। १९६७ तक यह देश में अग्रणी पेंट निर्माता बन गया।
इन चार परिवारों ने एक साथ कम्पनी के अधिकांश शेयर अपने साथ रखे। लेकिन १९९० के दशक में जब कम्पनी भारत से बाहर बढ़ी तो वैश्विक अधिकारों से इन में विवाद शुरू हुआ। १९९७ में चंपकलाल चोकसे के परिवार ने अपने १३॰७% शेयर बेच दिये। १९९७ में चंपकलाल की मृत्यु के बाद उनके बेटे अतुल ने कारोबार संभाला था। ब्रिटिश कम्पनी इम्पीरियल केमिकल इंडस्ट्रीज के साथ सहयोग की बाते विफल होने के बाद, चोकसे के शेयरों को अन्य तीन परिवार और यूनिट ट्रस्ट ऑफ इंडिया ने खरीदा था। २००८ तक  चोकसी, दाणी और वकिल परिवार कुल मिलाकर ४७॰८१% शेयर रखते थे।

विपणन और विज्ञापन

१९५० के दशक में कम्पनी ने एक "धोने योग्य डिस्टेंपर" का बाजार में लाया, जो सस्ते सूखे डिस्टेंपर और महंगी प्लास्टिक इमल्शन पेंट के बीच का एक संतुलन था। १९५४ में कम्पनी ने "गट्टू" नाम का शुभंकर पेश किया, जो एक शरारती लड़का था अपने हाथ में रंग की बाल्टी लिये। आर के लक्ष्मण द्वारा निर्मित ये शुभंकर मध्य वर्गों में आकर्षक साबित हुआ। इस शुभंकर का उपयोग १९७० तक प्रिंट विज्ञापन और पैकेजिंग में किया गया और १९९० के दशक में टेलीविजन विज्ञापनों पर भी ये देखाई देने लगा। गट्टू ने रंगारियों के नेतृत्व वाले व्यवसाय को अंत उपयोगकर्ता, याने घर के मालिकों, तक लाने में मदद की। एशियन पेंट्स से जुड़ी अमेरिकी विज्ञापन एजेंसी ओगिल्वी और माथेर ने १९८० के दशक में त्योहारों के अवसर पर अपने टैग लाइन "हर घर कुछ कहता हैं" की शुरुवात की। कम्पनी ने भावनात्मक स्तर से जुड़कर घरों को रंगाने के अवसर को त्यौहारों और महत्वपूर्ण जीवन की घटनाएं, जैसे कि विवाह और बच्चे का जन्म, से संबंधित कर विज्ञापित किया। १९९० के दशक में, विज्ञापन बाहरी दिवारों के रंग पर ध्यान केंद्रित करने लगा जो उन्हें कालातीत रख सकते थे। कम्पनी ने २००० में अपनी कॉर्पोरेट पहचान को पुनर्जीवित किया और "गट्टू" को उनके शुभंकर के रूप से हटा दिया और बाद में "एशियन पेंट" लोगो को छोटा "एपी" में भी बदल दिया।
उत्तर चाकमय युग

उत्तर चाकमय युग (Late Cretaceous epoch), जिसे ऊपरी चाकमय युग (Upper Cretaceous epoch) भी कहते हैं, मध्यजीवी महाकल्प (Mesozoic) के चाकमय कल्प (Cretaceous) के दो भूवैज्ञानिक युगों में से एक है, जो वार्तमान से 10 करोड़ वर्ष पूर्व से लेकर 6.6 करोड़ वर्ष पूर्व तक चला। उत्तर चाकमय से पहले पूर्व चाकमय युग चल रहा था और इसके बाद चाकमय कल्प और मध्यजीवी महाकल्प दोनों का अंत हुआ और नूतनजीवी महाकल्प (Cenozoic) तथा उसके पेलियोजीन कल्प (Paleogene) का आरम्भ हुआ। उत्तर चाकमय युग में प्रसिद्ध डायनासौर, टायरानोसौरस, का उत्तर अमेरिका में राज था, लेकिन स्तनधारी लगभग सभी छोटे आकार के थे। पेलोयोजीन कल्प और उत्तर चाकमय युग की समय-सीमा पर क्रीटेशस-पैलियोजीन विलुप्ति घटना हुई जिसमें डायनासौर समेत पृथ्वी की बहुत-सी जीव जातियाँ मारी गई और स्तनधारियों को उभरने का अवसर मिला।
सेलेनियम ट्राइऑक्साइड

सेलेनियम ट्राइऑक्साइड एक अकार्बनिक यौगिक है।
हिन्दको भाषा

हिन्दको के प्रसिद्ध मातृभाषी

बॉलीवुड के कुछ मशहूर अभिनेता हिन्दको-मातृभाषी परिवारों से हैं, मसलन प्राण, दिलीप कुमार और शाहरुख़ ख़ान। राज कपूर, पृथ्वीराज कपूर और उसके परिवार के अन्य सदस्य भी पेशावर में रहे थे और हिन्दको बोलते थे।

व्युतपत्ति

हिन्दको शब्द कैसे बना इसके बारे में कई विचार प्रचलित हैं। एशिया और ईरान से हिन्दुस्तान आने वाले आरंभिक लोगों का हिंदुकुश पर्वत को पार करने के बाद इसी बोली के साथ संपर्क स्थापित हुआ। क्यूँकि हिंदुकुश को पार करने के बाद हिन्दुस्तान के रास्ते में कोई ख़ास रुकावट नहीं थी इसी लिए इस बोली को हिन्दुस्तान की बोली या हिन्दको कहा गया।
यूनानी लोगों ने हिन्दुस्तान के लिए इंडीकोस शब्द का प्रयोग किया है और इसी लिए यहाँ की बोली का नाम हिन्दको पडा। कुछ लोगों का यह भी कहना है कि यह नाम इसे ईरानीयों ने दिया। सिंध घाटी के पहाड़ों के मध्य या आगे-पीछे यह भाषा बोली जाती थी। फ़ारसी में पहाड़ शब्द के लिए कोह शब्द है और इसी से यह शब्द हिन्दको बना।

इतिहास

हिन्दको एक हिन्द-आर्या बोली है। संसकृत भाषा के व्याकरणकार पाणिनी भी इसी इलाके से संबंध रखते थे। यह भाषा भी पंजाबी के समान प्राक्रित से बनी। आजकल पुराने समय की तरह हिन्दको उन जगहों पर बोली जा रही है जो कि गांधार रहतल का स्थान थे। इसलिए हिन्दको पुरानी गांधार रहतल की भी आम बोलचाल की भाषा थी और यह संसकृत के भी नज़दीक थी।

हिन्दको का भूगोल

हिन्दको भाषा को अफ़गानिस्तान के हिन्दकी लग बोलते हैं। पाकिस्तान के सरहदी राज्य का हज़ारे का देश जिसमें मानसहरा, काग़ान, नारान, बालाकोट, ऐबटाबाद हरीपुर, सवाबी, पेशावर, कोहाट, डेरा इसमाईल ख़ान आदि जगहों पर यह बहुसंख्यक लोगों के बीच बोली जाती है। पंजाब के ज़िला अटक में भी लोग अपनी बोली को हिन्दको कहते हैं। पंजाबी बोलने वाले लोगों को हिन्दको समझने में कोई परेशानी नहीं होती और ना ही हिन्दको बोलने वालों को पंजाबी या पोठोहारी समझने में कोई दिक्कत आती है।
ओमप्रकाश कश्‍यप

ओमप्रकाश कश्‍यप (जन्म: १९५९) हिन्‍दी के प्रतिष्‍ठित बालसाहित्‍यकार हैं। बच्‍चों के लिए उनके कई कहानी-संग्रह और उपन्यास प्रकाशित हैं।

जीवन परिचय

जन्म सन 1959, जिला बुलंदशहर के एक गांव में, शिक्षा परास्नातक दर्शनशास्त्र, विगत अठाइस वर्षों से शब्दों से दोस्ती। उपन्यास, कहानी, लघुकथा, व्यंग्य, लेख, विज्ञान, नाटक, कविता, बालसाहित्य, जीवनी आदि विधाओं में नियमित लेखन-प्रकाशन। अभी तक तीस पुस्तकें प्रकाशित तथा अन्य चार प्रकाशनाधीन। साप्ताहिक समाचारपत्रों में व्यंग्य कॉलम तथा मासिक पत्रिका ‘सहकार संचय’ में सहकारिता आंदोलन पर करीब तीन साल तक नियमित लेखन। प्रकाशित पुस्तकों में अभी तक पांच उपन्यास, चार नाटक संग्रह, तीन कहानी संग्रह, जीवनी, विज्ञान तथा व्यंग्य संग्रह सहित करीब एक दर्जन पुस्तकें बालसाहित्य पर प्रकाशित। हिंदी अकादमी, दिल्ली द्वारा सन 2002 में कविता पुस्तक ‘वृक्ष हमारे जीवनदाता’ के लिए ‘बाल एवं किषोर साहित्य सम्मान’। ‘बालसाहित्य समीक्षा’ के ‘शिवकुमार गोयल विषेषांक’ का अतिथि संपादन (अक्टूबर- 2005)। साथ ही विभिन्न साहित्यिक पत्रा-पत्रिकाओं में सहस्राधिक रचनाएं प्रकाशित एवं चर्चित।
कोलोनी (जीवविज्ञान)

जीवविज्ञान में कोलोनी (colony) एक ही जीववैज्ञानिक जाति के दो या उस से अधिक जीवों के एक साथ निवास के स्थान को कहते हैं। यह जीव एक-दूसरे से कुछ चीज़ों में सहयोग करते हैं और कुछ जातियों में एक-दूसरे से जुड़े हुए भी हो सकते हैं। इस सहवास के कई लाभ हो सकते हैं, मसलन बड़े परभक्षियों से अपनी रक्षा कर पाना, बड़े आकार के ग्रास को पकड़ सकना, बड़े ढांचे बनाकर वातावरण से अपनी रक्षा करना, लैंगिक जनन में अपना जोड़ा आसानी से ढूंढ पाना, और शिशुओं की सामूहिक रूप से रक्षा व पोषण करना। बैक्टीरिया व फफूंद में अक्सर कोलोनिया किसी ठोस सतह पर पाई जाती हैं। कुछ प्राणियों में कोलोनियाँ केवल साल के कुछ भाग में ही जनन के लिए बनाई जाती हैं।
सुदर्शन कुल

प्रजातियाँ

सुदर्शन कुल की कुछ जातियाँ भारत में भी होती हैं; इनका वर्णन नीचे दिया जाता है:

जेफीर पुष्प

वनस्पति; सुदर्शन कुल, प्रजाति जेफीरैंथस। प्याज की तरह सकंदी शाक; 4-5 पतली 20 सें.मी. तक की पत्तियाँ एक निवापाकार पुष्प 25-30 सेंमी के निवृत पर खिलता है। ऐसे 3-4 निर्वृत एक कंद से निकलते हैं।
इसकी कतिपय जातियाँ, जिनमें गुलाबी पुष्पवाला रोज़िया, श्वेत पुष्पवाला कैंडाइडा और पीत पुष्पीय फ्लावा प्रधान हैं, भारत में उगाई जाती हैं और आस-पास के घास के मैदानों में वितरित होकर जंगली हो जाती हैं।
अमरीका के उष्ण भागों में (बोलीविया से टेक्सास और मेक्सिको तक) 30 जातियाँ और एक जाति पश्चिमी अफ्रीका में भी देशी हैं। वहाँ के संसार के सभी भागों के उद्यानों में यह फूल उगाया गया है।

जेफीरैथस फ़्लावा

जेफीरैथस फ़्लावा वर्षा के प्रारंभ में उगता है। पीले फूल 203 सप्ताह तक निकलते हैं और अगस्त में फलों से 25-30 काले चिपटे बीज झड़ते हैं। सितंबर तक प्ररोह सूख जाता है और भूमि में कंद सुषुप्तावस्था में पड़ा रहता है। उद्यानों में विशेष ध्यान रखकर फूल अक्टूबर तक निकाला जा सकता है।
ब्रह्मा (बौद्ध धर्म)

बौद्ध धर्म के सन्दर्भ में, ब्रह्मा एक प्रमुख देव तथा स्वर्ग के राजा हैं।
भारत के वायुसेनाध्यक्ष

नियुक्ति

वायु सेना प्रमुख आमतौर पर वरिष्ठतम बैच के सबसे वरिष्ठ भारतीय वायु सेना अधिकारी होते हैं। कार्यालय की नियुक्ति को प्रधानमंत्री की अध्यक्षता वाली कैबिनेट की नियुक्ति समिति द्वारा अनुमोदित किया जाता है, जो कि प्रधानमंत्री की योग्यता और प्रधानमंत्री के साथ मजबूत विश्वास पर आधारित है।

एयर ऑफिसर कमांडिंग-इन-चीफ, भारत में वायु सेना (1938-1947)

(15 अगस्त 1947 को, एकीकृत RIAF को शाही भारतीय वायुसेना और शाही पाकिस्तान वायुसेना में विभाजित कर दिया गया था।)
निम्नलिखित तालिकाएं भारत की स्वतंत्रता के बाद से वायुसेना अध्यक्ष या उसके पूर्व समकक्ष पदों में हुई नियुक्त की जानकारी देता हैं।

वायुसेना का मार्शल

केवल एक बार ही यह रैंक प्रदान की गई है:
अर्जन सिंह - जनवरी 2002 में वायुसेना का मार्शल (भारतीय वायु सेना के इतिहास में अब तक का सर्वोच्च रैंक)। यह नौसेना में पांच सितारा जनरल या सेना में एक फील्ड मार्शल और फ्लीट के एडमिरल के बराबर होता है।
विपरीत विषुवतरेखीय जलधारा

विपरीत विषुवतरेखीय जलधारा, अन्ध महासागर की एक प्रमुख सागरीय धारा हैं।
बा-कोंगो प्रान्त

विवरण

यह कांगो लोकतान्त्रिक गणराज्य का इकलौता प्रान्त है जो किसी सागर से लगता है। इसका एक छोटा-सा सुदूर पश्चिमी छोर अन्ध महासागर के किनारे है।
ब्लैक फ्राइडे (2007 फ़िल्म)

ब्लैक फ्राइडे सन् 2007 की एक भारतीय हिंदी डॉक्यूड्रामा फिल्म है जो अनुराग कश्यप द्वारा लिखित और निर्देशित है। 1993 के बॉम्बे बम धमाकों के बारे में हुसैन जैदी की एक किताब 'ब्लैक फ्राइडे : द ट्रू स्टोरी ऑफ़ द बॉम्बे बम ब्लास्ट' पर आधारित इस फ़िल्म में उन घटनाओं का ज़िक्र किया गया है जो धमाकों और उसके बाद की पुलिस जाँच की वजह बनीं। 'मिड डे' के अरिंदम मित्रा द्वारा निर्मित इस फिल्म में मुख्य भूमिका में के के मेनन, आदित्य श्रीवास्तव, पवन मल्होत्रा, किशोर कदम और ज़ाकिर हुसैन हैं।
'मिड डे' के संचालन के निदेशक मित्रा ने किताब के साथ कश्यप से संपर्क किया और उन्हें आजतक टीवी समाचार चैनल के लिए इसके आधार पर एक टेलीविजन श्रृंखला लिखने के लिए कहा। कश्यप ने छह भागों वाले लघु धारावाहिक के लिए स्क्रिप्ट लिखी थी लेकिन बाद में उन्हें लगा कि एक फीचर फिल्म इस विषय के लिए अधिक उपयुक्त थी। आजतक ने इस परियोजना से दूरी बना ली और इसे हटा दिया गया। तब कश्यप ने निर्देशक आदित्य भट्टाचार्य को सुझाव दिया कि वह इसे एक फिल्म रूप में बनाएँ। जब कश्यप ने उन्हें बताया कि उन्हें लगा कि इस घटना के बारे में एक फिल्म बनाना उचित होगा, तो भट्टाचार्य ने उन्हें निर्देशन के लिए दिया। फिल्म का साउंडट्रैक एल्बम और बैकग्राउंड स्कोर बैंड 'इंडियन ओसियन' द्वारा तैयार किया गया था, जबकि गीत के बोल लिखे थे पीयूष मिश्रा ने। नटराजन सुब्रमण्यम ने फोटोग्राफी के निदेशक के रूप में काम किया, जबकि आरती बजाज इसके संपादक थे।
ब्लैक फ्राइडे का प्रीमियर 2004 के लोकार्नो इंटरनेशनल फिल्म फेस्टिवल में हुआ था और इसे उसी साल भारत में रिलीज़ किया जाना था। हालांकि, 1993 के बम धमाकों के एक समूह द्वारा फिल्म की रिलीज़ को चुनौती देने के लिए दायर याचिका के बाद बॉम्बे हाई कोर्ट ने एक स्टे जारी किया। जब तक मामले पर फैसला नहीं सुनाया जाता, तब तक उसे प्रदर्शित नहीं किया जा सकता था। 9 फरवरी 2007 को फैसला सुनाए जाने के बाद भारत के सर्वोच्च न्यायालय ने इसके प्रदर्शन की अनुमति दी। फिल्म को आलोचनात्मक प्रशंसा मिली। इसने लॉस एंजिल्स के भारतीय फिल्म महोत्सव में ग्रैंड ज्यूरी पुरस्कार जीता और लोकार्नो इंटरनेशनल फिल्म फेस्टिवल में गोल्डन लेपर्ड पुरस्कार के लिए नामांकित किया गया। बॉक्स ऑफिस पर 6.5 करोड़ (यूएस $ 940,000) के प्रोडक्शन बजट पर बनी इसकी कुल कमाई ₹ 8 करोड़ (यूएस $ 1.2 मिलियन) रही।
२६४४ ईसा पूर्व

२६४४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २६४४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मान सिंह तोमर

महाराजा मान सिंह तोमर ग्वालियर के तोमर वंश के राजा थे। उन्हें १४८६ ई॰ में सिंहासन प्राप्त हुआ।
हिमालय की पारिस्थितिकी

हिमालय की पारिस्थितिकी अथवा हिमालयी पारितंत्र जो एक पर्वतीय पारिस्थितिक तंत्र का उदाहरण है, भारत और विश्व के कुछ विशिष्ट पारितंत्रों में से एक है। हिमालय पर्वत तंत्र विश्व के सर्वाधिक नवीन और विशाल पर्वतों में से एक है। ध्रुवीय प्रदेशों के आलावा यह विश्व का तीसरा सबसे बड़ा हिम-भण्डार है और यहाँ करीब 1500 हिमनद पाए जाते हैं जो हिमालय के लगभग 17% भाग को ढंके हुए हैं। हिमालय पर्वत पर यहाँ की विशिष्ट जलवायवीय और भूआकृतिक विशेषताओं की वजह से कुछ विशिष्ट पारिस्थिक क्षेत्र पाए जाते हैं जो अपने में अद्वितीय हैं। उदाहरण के लिये फूलों की घाटी एक ऐसा ही जैवविविधता का केन्द्र है। पूर्वी हिमालय में वर्षा की अधिकता और अपेक्षा कृत नम जलवायु ने एक अलग ही प्रकार का पारितंत्र विकसित किया है। अपने विविध जीव-जंतुओं और वनस्पतियों की जैवविविधता और इसके भौगोलिक प्रतिरूप के कारण हिमालयी पारितंत्र एक महत्वपूर्ण स्थान रखता है।
नवीन वलित पर्वत होने के कारण अभी भी हिमालय क्षेत्र में भूअकृतिक स्थिरता नहीं आयी है और यह भूकम्पीय रूप से संवेदन शील तथा भूस्खलन से प्रभावित क्षेत्र में आता है। जलवायवीय रूप से भी यहाँ के हिमनदों के निवर्तन कि पुष्टि की गई है जो कि मानव द्वारा परिवर्धित जलवायु परिवर्तन का परिणाम माना जाता है। उपरोक्त कारणों से हिमालयी पारिस्थितकी अपने परिवर्तनशील होने के कारण भी महत्वपूर्ण है।
इस विशिष्ट प्राकृतिक पर्यावरण में मनुष्य की क्रियाओं द्वारा एक अनन्य प्रकार का मानव पारितंत्र भी विकसित हुआ है। हिमालय की मानव पारिस्थितिकी में हुए अध्ययन यह साबित करते हैं की यहाँ मनुष्य और प्रकृति के बीच की अन्योन्याश्रयता ने एक विशिष्ट मानव पारिस्थितिकी निर्मित की है और हिमालय के परिवर्तनशील स्थितियों के कारण इस पर निर्भर मानव जनसंख्या भी बदलावों के प्रति संवेदनशील है। एक रिपोर्ट के मुताबिक हिमालयी पारितंत्र एशिया के 1.3 बिलियन लोगों की आजीविका पर प्रभाव डालता है।
भातखंडे संगीत संस्थान समविश्वविद्यालय

परिचय

भारत में संगीत शिक्षा का प्रारम्भ प्राचीनकाल की गुरूकुल/आश्रम व्यवस्था के साथ हुआ, जहाँ महान सन्त, ऋषि, मुनि आदि विद्वान सामान्य शिक्षा के साथ साथ संगीत शिक्षा भी प्रदान किया करते थे। समय के साथ संगीत शिक्षा की व्यवस्था में अनेक परिवर्तन हुये तथा १९ वीं शती के मध्य में ब्रिटिश राज्य में संगीत शिक्षा का आधुनिक संस्थागत स्वरूप उभर कर सामने आया। गुरू-शिष्य परम्परा पर आधारित संगीत शिक्षा प्रणाली को २०वीं शती में एक नया आयाम मिला, जब शती के दो महान संगीत पुरोधाओं- पण्डित विष्णु दिगम्बर पलुस्कर तथा पण्डित विष्णु नारायण भातखण्डे ने संगीत शिक्षा एवं प्रशिक्षण प्रणाली की दो समानान्तर परम्पराओं को विकसित किया।
सन्‌ १९२६ में पण्डित विष्णु नारायण भातखण्डे ने राय उमानाथ बली, राय राजेश्वर बली, लखनऊ के संगीत संरक्षको एवं अवध के संगीत प्रेमियों के सहयोग से लखनऊ में एक संगीत विद्यालय की स्थापना की। इस संस्था का उद्‌घाटन अवध प्रान्त के तत्कालीन गर्वनर सर विलियम मैरिस के द्वारा किया गया तथा उन्ही के नाम पर इस संस्था का नाम मैरिस काॅलेज ऑव म्यूज़िक रखा गया। २६ मार्च,१९६६ को उत्तर प्रदेश राज्य सरकार ने इस संस्था को अपने नियन्त्रण में लेकर इसके स्थापक के नाम पर इसे 'भातखण्डे हिन्दुस्तानी संगीत विद्यालय' नाम प्रदान किया। राज्य सरकार के अनुरोध पर भारत सरकार ने इस संस्थान को २४ अक्टूबर २००० को सम विश्वविद्यालय घोषित कर इसे भारत का एक मात्र संगीत विश्वविद्यालय होने का गौरव प्रदान किया। 
भातखण्डे संगीत संस्थान का गरिमामय इतिहास उपलब्धियों से भरा हुआ है। इस संस्थान से शिक्षा प्राप्त अनेक पूर्व छात्र विश्व भर में संगीत शिक्षा एवं प्रदर्शन के क्षेत्र में अपना सक्रिय योगदान दे रहे हैं। विश्वविद्यालय का दर्जा प्राप्त होने से संस्थान को न केवल शहर के वरन्‌ राज्य एवं समस्त विश्व से आने वाले छात्रों को उच्च गुणवत्ता की संगीत शिक्षा, प्रशिक्षण प्रदान करने एवं उनकी प्रतिभा निखारने का अवसर प्राप्त हुआ है। श्रीलंका, नेपाल तथा मध्य पूर्वी एशियाई देशों के अनेक छात्र प्रत्येक वर्ष यहाँ शिक्षा प्राप्त करने आते है, इनमें से कई आई. सी. सी. आर. छात्रवृत्ति का लाभ भी प्राप्त करते है।
प्रकार वंश

जीववैज्ञानिक वर्गीकरण में प्रकार वंश (type genus) किसी जीववैज्ञानिक कुल (biological family) के ऐसे सदस्य जीववैज्ञानिक वंश (genus) को कहते हैं जो उस कुल का मानक उदाहरण हो और जिसके नाम पर पूरे कुल का नाम रखा गया हो।
मंजुला चेल्लूर

प्रारंभिक जीवन एवं करियर

उनका जन्म 5 दिसंबर 1955 को हुआ। उन्होने बेल्लारी कॉलेज से स्नातक की शिक्षा ग्रहण की और 1977 में बैंगलौर से क़ानून की डिग्री हासिल की। फिर बेल्लारी में प्रैक्टिस करनेवाली वे पहली महिला एडवोकेट बनीं। 1988 में वे पहली ज़िला न्यायाधीश बनीं। उन्होने बैंगलौर में प्रिंसिपल जज की हैसियत से भी अपनी सेवाएँ दी। फिर वे कर्नाटक हाइकोर्ट की पहली महिला जज बनाई गईं। पहले उन्हें केरल हाईकोर्ट का प्रभारी मुख्य न्यायाधीश बनाया गया और फिर उन्हें मुख्य न्याधीश के पद पर नियुक्ति मिली। वर्तमान में वे कलकत्ता उच्च न्यायालय की मुख्य न्यायाधीश हैं।
रीति-रिवाज़

रीति रिवाज ऐसी परंपराएँ या संस्कार हैं जो पीढ़ी दर पीढ़ी मानव जातियों में चले आए हैं। इनका संबंध दैनिक चर्या या जीवन की प्रमुख घटनाओँ से होता है। कभी कभी यो धर्म और त्योहार का भी हिस्सा होते हैं।
खाँदवारी

खाँदवारी नेपाल में स्थित कोशी प्रान्त का एक प्रमुख शहर है।
भाग्यश्री

व्यक्तिगत जीवन

भाग्यश्री पटवर्धन फ़िल्म और टेलीविज़न की एक कलाकार हैं। २३ फ़रवरी १९६९ को इनका जन्म हुआ। मिरज के शाही पटवर्धन परिवार में इनका जन्म हुआ। इनका पूरा नाम है-श्रीमंत राजकुमारी भाग्यश्री राजे पटवर्धन। सांगली के राजा श्रीमंत विजयसिंह राव माधव राव पटवर्धन इनके पिता हैं।

फिल्मी सफर

दूरदर्शन के कार्यक्रम, अमोल पालेकर द्वारा निर्मित टैली-सीरियल 'कच्ची धूप' में इनको पहली बार दर्शकों ने देखा। मैंने प्यार किया' इनकी पहली फ़िल्म थी। इस फ़िल्म की अपार सफलता के बावजूद इन्होंने फिल्मी लाइन को कैरिअर बनाने के बजाए घरेलू ज़िन्दगी गुजारने का निर्णय लिया। शादी के बाद वे अपने पति के साथ २-३ फिल्मों में दिखाई दीं। उनकी ये शर्त कि उनकी फिल्मों में उनके पति को हीरो बनाया जाए, बॉलीवुड के निर्देशकों के गले नहीं उतरी, अंततः वे बॉलीवुड से गायब हो गयीं। उसके बाद वे २००१ में फ़िल्म "हेलो गर्ल्स " में दिखाई दीं।
वाष्प

किसी पदार्थ के क्रांतिक बिन्दु से कम ताप पर उस पदार्थ के गैस प्रावस्था को उस पदार्थ का वाष्प (vapor) कहते हैं। इसका अर्थ है कि वाष्प का दाब बढ़ाकर, बिना ताप कम किये ही, उसे द्रव या ठोस में बदला जा सकता है।
उदाहरण के लिये, पानी का क्रांतिक ताप 374 °C (647 K) है। इसका मतलब है कि इससे अधिक ताप पर किसी भी दशा में पानी द्रव अवस्था में नहीं रह सकता। अतः वायुमण्डल में, सामान्य तापों पर पानी की वाष्प द्रव में बदल जायेगी यदि इसका आंशिक दाब पर्याप्त बढ़ा दिया जाय।
वाष्प और द्रव (या ठोस) का सह-अस्तित्व सम्भव है।